OpenLLM-France/wikimedia huggingface dataset:
# Gattaca

Gattaca 1997ko Andrew Niccol zeelanda berriar zinema zuzendari eta ekoizlearen zientzia-fikziozko filma bat da. Ethan Hawke, Uma Thurman eta Jude Law aktoreek antzeztu zuten.
Izenburua ADNaren lau base nukleikoak diren guanina, adenina, timina eta zitosinaren ingelesezko lehen hizkien elkarketan oinarritua dago.
1997ko Zuzendaritza artistiko onenaren Oscar Saria eta Jatorrizko gidoi onenaren Urrezko Globoaren izendapenak jaso zituen.

## Argumentua

Oharra: Atal honek istorio osoa edo amaiera argitzen du.
Etorkizunean haur gehienak in vitro ernalketa eta hautaketa genetiko bidez jaio ohi dira. Vincent (Ethan Hawke) modu naturalean jaiotako azken haurretako bat denez, bihotz arazo batekin jaio eta medikuek hogeitamar urte inguruko bizi itxaropena emango diote. Helbarritutzat jotzen dutenez, lanik desatseginak egitera derrigortua dago. Aldiz, bere anai Antonek (Loren Dean) ondorengotza genetiko bikaina jaso duenez aukerez beteriko bizimodua darama. Ume-umetatik, Vincentek espaziora bidaiatzea amets egiten du, baina inoiz hautatua ez dela izango badaki. Urte dexentez mota guztietako lanak burutuko ditu, harik eta egun batez gizon batek elitearen kide izateko gakoa ematen dion arte: istripu baten ondorioz mugitu ezinik gelditu den Jerome (Jude Law) kirolaria ordekatzea. Modu honetan, Vincent gaztea Gattaca korporazioa izeneko industria airespazialean sartuko da, Titan misioa burutzeko hautatua izan dadin. Hasiera batean Jeromen laguntzaz dena ongi joango da, baina norbaitek proiektuaren zuzendaria erailtzean (Gore Vidal) eta ikerketa aurrera doan einean Vincenten egitasmoa kolokan jarriko da.

## Aktoreak

* Ethan Hawke: Vincent Anton Freeman
** Mason Gamble: Vincent mutikoa
** Chad Christ: Vincent nerabea
* Uma Thurman: Irene Cassini
* Jude Law: Jerome Eugene Morrow
* Loren Dean: Anton Freeman
** Vincent Nielson: Anton mutikoa
** William Lee Scott: Anton nerabea
* Gore Vidal: Josef zuzendaria
* Xander Berkeley: Lamar doktorea
* Jayne Brook: Marie Freeman
* Elias Koteas: Antonio Freeman
* Maya Rudolph as Delivery nurse
* Blair Underwood: genetista
* Ernest Borgnine: Caesar
* Tony Shalhoub: German
* Alan Arkin: Hugo detektibea
* Dean Norris: polizia
* Ken Marino: sekuentzia teknikaria
* Cynthia Martells: Cavendish
* Gabrielle Reece as Gattaca Trainer

## Kanpo estekak

* Gattaca filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q491800
* Multimedia: Gattaca / Q491800
# Gato Barbieri

Leandro “Gato” Barbieri (Rosario, Santa Feko probintzia, 1932ko azaroaren 28a - New York, 2016ko apirilaren 2a) argentinar jazz saxofoi-jotzaile eta musikagilea izan zen. 1950eko hamarkadan, Lalo Schifrinen taldean jo zuen, arrakasta handiz. 1972an, Grammy Sari bat jaso zuen Bernardo Bertolucciren Last Tango in Paris filmaren soinu bandagatik. Latinoamerikako historiako saxofonista onenetakotzat hartua da.

## Erreferentziak

* ↑ Ginell, Richard S.. Gato Barbieri. allmusic.com (Noiz kontsultatua: 2015-08-23).
* Datuak: Q920977
* Multimedia: Gato Barbieri / Q920977
# Gatoloaifaana Amataga Alesana-Gidlow

Gatoloaifaana Amataga Alesana-Gidlow samoar politikari eta enpresaburua da, Giza Eskubideak Babesteko Alderdiko kidea.

## Bizitza

Tofilau Eti Alesana Samoako lehen ministro ohiaren alaba da. 2006ko Samoako hauteskunde orokorretan Samoako Batzar Legegilerako hautatu zuten lehen aldiz eta Osasun Ministro izendatu zuten. Ministro gisa gazteei tabakoa saltzea debekatzen duen legedia aurreratu zuen eta txerri gripearen agerraldia kontrolatu zuen.
2011ko hauteskundeetan berriro hautatua izan zen, baina ez zuten gobernuko kargurako berriro izendatu. 2012an, emakumeek parlamentuan eserlekuen %10 gutxienez edukitzea eskatzen duten konstituzio zuzenketen alde agertu zen.
2014ko abuztuan epaitegian agertu zen hitz iraingarriak egitea egotzita, baina azkenean salaketa bertan behera utzi zuten.
2016ko hauteskundeetan berriro hautatu zuten, eta 2021ean kargua galdu zuen.
Rodger Gidlowrekin ezkonduta dago eta Savai'iko iparraldeko kostaldean dagoen Savaiian hotela zuzentzen dute elkarrekin. Samoako Turismo Agintaritzaren Kontseiluko zuzendaria ere izan da. 2017an Miss Pacific Islands lehiaketako epaile izendatu zuten.

## Erreferentziak

* 1 2 (Ingelesez) «Samoan election result final» RNZ 2006-04-18 (Noiz kontsultatua: 2024-04-10).
* ↑ (Ingelesez) «14th Parliament 2006 - 2011, Members of Parliament & Ministers» The Parliament of Samoa jatorrizkotik artxibatua (artxibatze data: 2007-08-24) (Noiz kontsultatua: 2024-04-10).
* ↑ (Ingelesez) «Five new faces in new Samoa cabinet» RNZ 2006-04-24 (Noiz kontsultatua: 2024-04-10).
* ↑ (Ingelesez) «Samoa bill to prohibit sale of tobacco to youth» Pacific Islands Report 2008-06-12 (Noiz kontsultatua: 2021-06-21).
* ↑ (Ingelesez) «Flu fears close Samoa schools» Pacific Islands Report 2009-07-27 (Noiz kontsultatua: 2021-06-21).
* ↑ (Ingelesez) «Dumped Samoa minister says she's happy on the back benches» RNZ 2011-03-21 (Noiz kontsultatua: 2024-04-10).
* ↑ (Ingelesez) «Samoa Parliament divided over women's seats bill» Pacific Islands Report 2012-03-15 (Noiz kontsultatua: 2021-06-21).
* ↑ (Ingelesez) «Samoa MP in court for insulting language» RNZ 2014-08-07 (Noiz kontsultatua: 2024-04-10).
* ↑ (Ingelesez) «Charges against Samoa minister dropped» RNZ 2014-09-11 (Noiz kontsultatua: 2024-04-10).
* ↑ (Ingelesez) «Samoa HRPP Party Returned In Landslide Election Victory» Pacific Islands Report 2016-03-07 (Noiz kontsultatua: 2021-06-21).
* ↑ (Ingelesez) Wilson, Soli. «Youngest candidate bests veteran M.P.» Samoa Observer 2021-04-12 (Noiz kontsultatua: 2024-04-10).
* ↑ (Ingelesez) Tuiletufuga, Nanai Laveitiga. «M.P. Gatoloaifaana a Judge, Tonga secures next Miss Pacific» Samoa Observer 2017-12-06 (Noiz kontsultatua: 2024-04-10).

## Kanpo estekak

* Datuak: Q5527465
* Multimedia: Gatoloaifaana Amataga Alesana-Gidlow / Q5527465
# Gatom

Gatom (Bermeo, Bizkaia, 1990) Iñigo Iriondo musikari eta bakarlariaren izen artistikoa da. Rap musika jorratzen du

## Ibilbidea

2011 urtean interneten hainbat abesti grabatu zituen eta 2012an Invert en 7.0 studios disketxeak Desde los tejados diska atera zion. Hurrengo disketan euskarazko eta gaztelerazko abestiak tartekatu ditu.
2018an seigarren diska kaleratu du Akaba Dj-rekin batera, hortik Kostako Vibes - Binomio izena.

## Diskografia

* Desde los tejados (2012, Invert en 7.0 studios)
* La estupidez insiste siempre (2014)
* Volatil (2014)
* Esnea hil, gazta tiro pum! (2015, TiroPun Ekoizpenak)
* Kostako Vibes (2016, TiroPun Ekoizpenak)
* Kostako Vibes - Binomio (2018, Taupaka)

## Erreferentziak

* ↑ Gatom - Euskal Hip Hop Herria. (Noiz kontsultatua: 2017-03-09).
* ↑ «"Kostako vibes" - Gatom» www.kulturklik.euskadi.eus.
* ↑ Gatom. (Noiz kontsultatua: 2018-03-21).
* ↑ «Gatom: "Kostako Vibes"» Taupaka (Noiz kontsultatua: 2018-03-21).
* Datuak: Q30149753
# Gatsby Handia

Gatsby Handia (ingelesezko jatorrizko izenburua The Great Gatsby) 1925ean F. Scott Fitzgerald estatubatuar idazleak argitaratutako eleberri bat da. Kontakizuna 1920ko hamarkadan New York eta Long Island kokalekuetan girotua dago.Ameriketako Estatu Batuetako literaturan Jazzaren aroak izandako islada bezala deskribatua izan da. Ondo islatzen du 1920ko Hamarkada Zoriontsua delako garaia.
Lehenbizikoz argitaratu zenean irakurleek ez zioten Fitzgeralden eleberriari harrera onik eman, idazlea hil zenerako denera 24.000 ale baino gutxiago saldu zirelarik. Atzerakada Handia eta Bigarren Mundu Gerra garaian ahaztua izan zen. Aldiz, 1950eko hamarkadan berrargitaratu eta berehala irakurle andana handiak irakurri ostean sekulako arrakasta bereganatu zuen. Ondorengo hamarkadetan zehar mundu osoko eta bereziki EEBBko institutu eta unibertsitateetan ohiko irakurketa testu estandarra bilakatu zen. Zenbait erreferentziek XX. mendeko estatubatuar literaturako eleberri garrantztsuenen artean sailkatu ohi dute.
1990an Xabier Olarra itzultzaileak euskaratu eta Igela argitaletxean argitaratu zuen.

## Filmografia

Orain arte Gatsby Handia eleberriaren zinemarako sei egokitzapen burutu izan dira:
* 1926an Herbert Brenonek eginirikoa – Gaur egun arte kopia oso bakar bat ere iritsi ez den filma mutua, bai ordea zenbait eszena solte.
* 1949an Elliott Nugentek burututakoa – Alan Ladd protagonista gisa.
* The Great Gatsby (1974ko filma), Jack Claytonek filmatua – Maiz behin-behineko bertsio kanonikotzat jo ohi da. Robert Redford protagonista modura eta Mia Farrow aktorea Daisy-ren papera antzeztuz.
* 2001eko Robert Markowitzek zuzendutakoa – Telebistako filma, Toby Stephens eta Mira Sorvino aktoreek antzeztua.
* The Great Gatsby (2013ko filma), Baz Luhrmannek zuzendutakoa – Leonardo DiCaprio eta Carey Mulligan aktoreek antzeztua.

## Ikus gainera

* Mendeko 100 liburuak (Le Monderen zerrenda)

## Kanpo estekak

* Gatsby Handia eleberriari buruzko artikulua Berria.info egunkarian irakurgai.
* "Gatsby Handia" eleberria ingelesezko bertsioa irakurgai. (Ingelesez)
* Ingelesezko testua Australiako Gutenberg Proiektuaren webgunean irakurgai . (Ingelesez)
* Datuak: Q214371
* Multimedia: The Great Gatsby / Q214371
# Fernando Venâncio

Fernando Venâncio (Mértola, Portugal, 1944) idazle portugesa da, intelektual, literatur kritikari eta akademikoa. Holandako nazionalitatea ere badu.

## Ibilbidea

Fernando Venâncio Lisboan bizi izan zen haurtzaroan, Batxilergoa Braga hirian egin zuela. Vila Nova de Ourém-en Filosofia ikasi zuen eta Lisboan Teologia. 1970ean Herbehereetara joan zen bizitzera eta han egin zituen hizkuntzalaritza-ikasketak Amsterdamgo Unibertsitatean 1976an. Bi urte geroago, Nimegako Unibertsitateko Portugalgo ikasketen sailean eskolak ematen hasi zen. 1984tik 1988ra irakasle izan zen Utrechteko Unibertsitatean; azkenean, Amsterdameko Unibertsitatera itzuli zen portugesa eta kultura irakasteko, gaur egun arte. 1995ean, Venânciok doktoregoa amaitu zuen Castilho garaian Portugalen izandako hizkuntzari buruzko tesiarekin. Aldizkari entzutetsuetan izaten da ohiko kolaboratzailea da, hala nola Xornal de Letras, Ler e Colóquio/Letras, eta literatura-kritikari gisa lan egiten du. Expresso egunkarian eta Visão aldizkarian ere kolaboratzen du. 2008ko martxora arte ohiko kolaboratzailea izan zen Aspirin B blog kolektiboan.
Venâncio 1990eko Akordio Ortografikoaren eragozlea. Harreman polemikoa mantentzen du Galiziako mugimendu erreintegrazionistarekin, baina sinpatia adierazi du mugimendu horrekin.

## Aukeratutako lanak

* Unha migalla na Saia do Universo, 1997
* Estilo e Prexuízo. A Lingua Literaria en Portugal na Época de Castilho, 1998 (Tese de Doutoramento, publicada polas Edicións Cosmos)
* Un Xantar de Negocios en Sintra, 1999 (translation of the work by Gerrit Komrij)
* Os Esquemas de Fradique, 1999
* Jose Saramago: A Luz e o Sombreado, 2000
* El-Rei no Porto, 2001
* Maquinações e Bos Sentimentos, 2002
* Ensaios Literarios, 2002
* Quen Inventou Marrocos: Diarios de Viaxe, 2004
* Último Minuete en Lisboa, 2008
* Bico Técnico e Outras Historias, 2015
* Assim Nasceu um Lingua, 2019.

## Erreferentziak

* ↑ Aspirina B
* ↑ Txantiloi:Gl-ES Terra, A. Nosa. (2019-08-31). ««Decepciona ver galegos difundindo mitos portugueses negadores do galego»» A Nosa Terra (Noiz kontsultatua: 2021-05-03).
* ↑ «Fernando Venâncio: “A história do português é a história das suas tentativas de afastamento do galego"» Galicia Confidencial (Noiz kontsultatua: 2021-05-03).
* ↑ «Fernando Venâncio: «A AGAL tem uma norma linguística e uma prática formidáveis, com uma morfologia autenticamente galega»» www.pglingua.org (Noiz kontsultatua: 2021-05-03).
* ↑ Mana Galiza, publicado no Expresso, (2007)
* ↑ "Um bom 'mergulho' no idioma: Verbos exclusivos de galego e português", artigo publicado em Portal Galego da Língua, 26/08/2015
* ↑ 'Assim Nasceu uma Língua', in Ciberdúvidas da Língua Portuguesa (consultado em 01-07-2020)

## Kanpo estekak

* Fernando Venâncio
* Fernando Venâncio, Ciberdúvidas da Lingua Portuguesan (2020-07-01ean kontsultatua)
* Bibliografia laburra
* Datuak: Q5444956
# Fernando de Andrade

Fernando de Andrade Sotomayor, Barrantes eta Vistalegreko jauna, (Vilagarcía de Arousa, 1579 – Santiago de Compostela, 1655eko urtarrilaren 27a) galiziar noble eta elizgizona izan zen.
Burgos eta Santiagoko artzapezpikua, 1637 eta 1638 artean Nafarroako erregeorde bitartekaria izan zen.
* Datuak: Q3754421
* Multimedia: Fernando de Andrade e Soutomaior / Q3754421
# Fernando Vizcaíno Casas

Fernando Vizcaíno Casas (Valentzia, 1926ko otsailaren 23a - Madril, 2003ko azaroaren 2a) espainiar idazlea izan zen.

## Biografia

Zuzenbide-ikasketak egin zituen, eta zinema eta antzerkigintzako zuzenbidean espezializatu zen. Aldizkari eta egunkari askotan idatzi zuen. 1955 eta 1966. urteetan Zinemagintzako Idazleen Zirkuluko Domina lortu zuen, eta azken urte horretan, zinemari buruzko kazetaritza-lan onenaren Informazio Ministerioaren Saria irabazi zuen. Beste zenbait sari aipagarri: antzerkiko Valentzia saria (1953), Calderón de la Barca (1950), Hispanoamerikako Unibertsitatea (1949). Madrilgo Arte Ederretako Zirkuluko lehendakariorde izan zen. Bere obrek, egilearen ideologia eskuindarraren eraginpean, egungo gaiak aztertzen dituzte, umore handiz: La España de la posguerra (1975, Gerra ondoko Espainia); La boda del señor cura (1977, Apaiz jaunaren ezkontza); Niñas... ¡al salón! (1976, Neskak... salara!); Y al tercer año resucitó (1978, Eta hirugarren urtean berpiztu zen); Hijos de papá (1979); Chicas de servir (1985, Zerbitzurako neskak). Antzerki-lan aipagarrienak: La senda iluminada (1949, Bidezidor argiztatua); El baile de los muñecos (1950, Panpinen dantza); El escultor de sus sueños (1953, Bere ametsen eskultorea) eta abar. Bestalde, zuzenbideari eta zinemari buruzko zenbait liburu idatzi zituen: Derecho Cinematográfico español (1952, Zinemagintzako espainiar zuzenbidea); Legislación cinematográfica y teatral (1954, Zinemagintza eta antzerkigintzako legedia); Las Leyes del Teatro (1958, Antzerkiaren legeak); Diccionario del cine español (1966, Espainiar zinemaren hiztegia); Historia y anécdota del cine español (1976, Espainiar zinemaren historia eta anekdota).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753650
# Fernando Valgañón

Fernando Valgañón Esnal (Sestao, Bizkaia, 1966 – Barakaldo, Bizkaia, 2018ko apirilaren 19a) aktorea izan zen, antzerkian eta zineman ibilitakoa. Euskal Aktoreen Batasunaren idazkari nagusia izan zen.

## Lanak

Valgañón ondorengo lan hauetan aritu zen antzezle:

### Zinema

* Menos que cero (1996)
* Suerte (1997)

### Antzerkia

* Fuera de quicio (1997)
* Érase una vez (1999)
* Teatro mohicano (2000)
* Cajas (2002)
* El rey del merengue (2009)
* Datuak: Q47067565
# Fernando de Noronha uhartedia

Fernando de Noronha uhartedia edo artxipelagoa (portugesez Arquipélago de Fernando de Noronha, /feʁˈnɐ̃du dʒi noˈɾõɲɐ/ ahoskatua) Ozeano Atlantikoan dagoen Brasilgo uhartedia da. Fernão de Loronha lisboatar merkatariaren izena duena, 2001ean UNESCOk Gizateriaren Ondare izendatu zuen, Atol das Rocasekin batera.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q175057
* Multimedia: Fernando de Noronha / Q175057
# Fernando Velázquez

Fernando Velázquez (Getxo, 1976ko azaroaren 22a) bizkaitar musikagile eta orkestra zuzendaria da. Zinema eta telebistarako lan egin du, hainbat soinu banda eginez.
1998an historia amaitu zuen Deustuko Unibertsitatean baina lanbidez, biolontxelo jotzen hasi zen. 1999an zinema munduan hasi zen eta Koldo Serra, J.A. Bayona eta Nacho Vigalondorekin batera lan egin du.
2017an Jatorrizko musika onenaren Goya Saria irabazi zuen Juan Antonio Bayonak zuzendutako A Monster Calls pelikulan egindako lanarengatik.

## Soinu bandak
### Filmak

* Superlópez (2018)
* Durante la tormenta (2018)
* Thi Mai, rumbo a Vietnam (2017)
* El guardián invisible (2017)
* Colonia (2016)
* Un monstruo viene a verme (2016)
* Zipi y Zape y la isla del capitán (2016)
* Gernika (2016)
* Orgullo + Prejuicio + Zombis (2016)
* La cumbre escarlata (2015)
* Hércules (2014)
* Ocho apellidos vascos (2014)
* The Adventurer: The Curse of the Midas Box (2013)
* Zipi y Zape y el club de la canica (2013)
* Los últimos días (2013)
* Mamá (2013)
* Uskyld (2012)
* Lo imposible (2012)
* Babycall (2011)
* Cinco metros cuadrados (2011)
* Última sesión (2010)
* La trampa del mal (2010)
* Los ojos de Julia (2010)
* Lope (2010)
* El mal ajeno (2010)
* Spanish Movie (2009)
* Sexykiller, morirás por ella (2008)
* Eskalofrío (2008)
* La zona (2007)
* El orfanato (2007)
* Savage Grace (2007)
* Bosque de sombras (2006)
* El síndrome de Svensson (2006)

### Telebista

* Karabudjan (2010)
* Las manos del pianista (2008)
* Gominolas (2007)

### Besteak

* Gabon Dut Anunzio!! (2009, kantata)
* Trilogía galdosiana (2006)
* Los delirios de Mauricia la Dura (2007)
* Humanity at Music (2018)

## Erreferentziak

* ↑ «Fernando Velázquez, compositor de bandas sonoras» El Ideal 2007-11-12.
* ↑ EiTB. (2017/02/05). Velazquez eta Rivero sortzaile bizkaitarrek Goya bana irabazi dute. .

## Kanpo loturak

* IMDb webgunea.
* Datuak: Q4400924
# Fernando Zóbel

Fernando Zóbel de Ayala y Montojo (Manila, 1924ko abuztuaren 27a – Erroma, 1984ko ekainaren 2a) hispano-filipinar margolari abstraktu eta enpresaburua izan zen, euskal jatorrikoa.
Filosofia eta Letrak ikasi zituen Havarden eta, lesio baten ostean, 1942an margotzeari ekin zion.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Ikus, gainera

* Arte Abstraktu Espainiarraren museoa, Cuencan.

## Kanpo estekak

* Datuak: Q3328160
* Multimedia: Fernando Zóbel / Q3328160
# Fernando de Herrera

Fernando de Herrera (Sevilla, 1534 - Sevilla, 1597), ezizenez El Divino deitua, espainiar olerkaria izan zen. Andaluziako Errenazimentuko olerkari gailena izan zen.
Herreraren poesian, formaz joria eta gaietan berrikuntza handirik gabea, Garcilaso de la Vegaren eta Luis de Góngoraren eragina nabari da. Amodiozko olerkiak ondu zituen batez ere, Petrarcaren ildotik sonetoetan idatziak, nahiz eta Ausiàs Marchen ukitua ere ageri duen. Oda aberkoiak ere idatzi zituen, hala nola Canción a la batalla de Lepanto (1571) eta La canción por la pérdida del rey don Sebastián (1578). Historiako lanak ere idatzi zituen. Erudizio handiko kritikaria zen; Espainiako literatura-teoriaren lehen lanetako bat moldatu zuen, Garcilasoren lanen edizio kritikoaren harira: Obras de Garcilaso de la Vega, con anotaciones de Fernando de Herrera (1580).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Euskarari ekarriak: Fernando de Herrera ekarriak.armiarma.eus
* Datuak: Q731218
* Multimedia: Fernando de Herrera / Q731218
# Fernando de Moncada

Fernando de Moncada y Gaetano, San Juango dukea, (Palermo, 1646ko urriaren 24a - Iruñea, 1712ko urtarrilaren 28a) italiar noble eta militarra izan zen.
Armadan karrera egin ondoren, erregeak bitan Nafarroako erregeorde izendatu zuen, 1706an bitartekaria eta 1709 eta 1712 artean titularra.
# Fort Pierce (Florida)

Fort Pierce Floridako hiri bat da. St. Lucie konderrian kokatua dago. 2010ean 43.074 biztanle zituen, 53,8 kilometro koadrotan banatuta.

## Ikus, gainera

* St. Lucie konderria

## Kanpo estekak

* Datuak: Q584340
* Multimedia: Fort Pierce, Florida / Q584340
# Fort Ripley (Minnesota)

Fort Ripley Minnesotako hiri bat da. Crow Wing konderrian kokatua dago. 2010ean 69 biztanle zituen, 3,42 kilometro koadrotan banatuta.

## Ikus, gainera

* Crow Wing konderria

## Kanpo estekak

* Datuak: Q2231869
# Fort Pienc

Fort Pienc Kataluniako Bartzelona hiriburuko Eixample barrutian dagoen auzo bat da.

## Leku interesgarriak

* La Monumental
* Bartzelonako Garaipenaren Arkua
* Bartzelonako Justizia Jauregia
* Kataluniako Antzoki Nazionala
* L'Auditori
* Aragoiko Koroaren Agiritegia

## Kanpo estekak

* Fort Pienc auzoa Bartzelonako udal webgunean (Katalanez) (Gaztelaniaz)
* Fort Pienc auzoko kulturgunearen webgunea (Katalanez)
* Datuak: Q2107762
* Multimedia: Fort Pienc / Q2107762
# Fort Pierre (Hego Dakota)

Fort Pierre Ameriketako Estatu Batuetako hiri bat da. Stanley konderrian kokatuta dago, Hego Dakota estatuan. 2.115 biztanle ditu, 8,196777 kilometro koadroko azaleran banatuta.

## Ikus, gainera

* Stanley konderria

## Kanpo estekak

* Datuak: Q1994648
* Multimedia: Fort Pierre, South Dakota / Q1994648
# Fort Pierce South (Florida)

Fort Pierce South Ameriketako Estatu Batuetako erroldak esleitutako leku bat da. St. Lucie konderrian kokatuta dago, Florida estatuan. 5.209 biztanle ditu, 7,163068 kilometro koadroko azaleran banatuta.

## Ikus, gainera

* St. Lucie konderria

## Kanpo estekak

* Datuak: Q2423782
# Fort Plain (New York)

Fort Plain New York estatuko herri bat da. Montgomery konderrian kokatua dago. 2010ean 2.322 biztanle zituen, 3,49 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q3452871
* Multimedia: Fort Plain, New York / Q3452871
# Fort Ransom (Ipar Dakota)

Fort Ransom Ipar Dakotako hiri bat da. Ransom konderrian kokatua dago. 2010ean 77 biztanle zituen, 0,78 kilometro koadrotan banatuta.

## Ikus, gainera

* Ransom konderria

## Kanpo estekak

* Datuak: Q1027778
# Fort Pierce North (Florida)

Fort Pierce North Ameriketako Estatu Batuetako erroldak esleitutako leku bat da. St. Lucie konderrian kokatuta dago, Florida estatuan. 6.904 biztanle ditu, 11,169093 kilometro koadroko azaleran banatuta.

## Ikus, gainera

* St. Lucie konderria

## Kanpo estekak

* Datuak: Q2422037
# Fort Recovery (Ohio)

Fort Recovery Ohioko herri bat da. Mercer konderrian kokatua dago. 2010ean 1.430 biztanle zituen, 2,73 kilometro koadrotan banatuta.

## Ikus, gainera

* Mercer konderria

## Kanpo estekak

* Datuak: Q1861739
* Multimedia: Fort Recovery, Ohio / Q1861739
# Fort Riley-Camp Whiteside (Kansas)

Fort Riley-Camp Whiteside Ameriketako Estatu Batuetako erroldak esleitutako leku bat da. Geary konderrian dago, Kansas estatuan. 103 biztanle ditu, 0,7 kilometro koadroko azaleran banatuta.

## Ikus, gainera

* Geary konderria

## Kanpo estekak

* Datuak: Q1878419
# Gardoš dorrea

Gardoš dorrea (Serbieraz: Кула на Гардошу) Serbiako hiriburua den Belgrad hirian eraikitako dorre ezaguna da. 1896ko abuztuaren 20an inauguratu zen. Monumentu honekin Austria-Hungariako Inperioak Panoniako haranean herri hungariarraren lehen herriaren milaurte muga ospatu nahi zuten. Dorrea Zemun gotorlekuaren erorkinen erdian dago eta horrek berez babes berezia ematen dio; kultura monumentua bezala ere babestuta dago, bestetik. Bertatik Belgrad hiriaren ikuspegi oso ona dago.

## Ezaugarriak

Dorreak 36 metro ditu eta estilo desberdinak konbinatzen ditu. Behatoki naturala da eta urtetan Belgradoko suhiltzaileek horretarako erabili izan dute. Dorrea Erdi Aroko gotorleku baten erorkinen gainean eraikia dago. Toki horretan, 440 urte dorrea eraiki aurretik, Janos Hunyadi (1441-1446), Transilvaniako voivoda, hil zen.
Serbia Austria-Hungariako Inperioan zegoen eraiki zenean eta dorrea arkitekto hungariarrek proiektatu zuten. 1896ko abuztuaren 5ean bukatu zen eta 15 egun geroago inauguratu zen. 1914an, Lehen mundu gerran, dorrea oso kaltetua izan zen. Gerra bukatu ondoren zaharberritua izan zen; 1962an ere berriro zaharberritua izan zen. 2010ean, dorretik gertu, III. mendeko gorpuzkinak aurkitu zituzten. Gaur egun erreklamo turistikoa bihurtu da.

## Kanpo estekak

* Datuak: Q5522644
* Multimedia: Kula Sibinjanin Janka / Q5522644
# Gare aintzira

Gare aintzira, ingeles eta eskozieraz Gare Loch edo Gareloch, eta Eskoziako gaeleraz An Gearr Loch, Eskoziako Argyll eta Bute lurraldearen mendebaldeko kostaldean dagoen itsas aintzira bat da.
XX. mendearen hasieratik Britainiar Itsas Armadaren entrenamendu eremu bilakatu da, bai eta itsaspeko nuklearrena ere.
* Datuak: Q2624860
* Multimedia: Gare Loch / Q2624860